PASIŪLYMAS

DĖL 2024 METŲ VALSTYBĖS BIUDŽETO IR SAVIVALDYBIŲ BIUDŽETŲ FINANSINIŲ RODIKLIŲ PATVIRTINIMO ĮSTATYMO PROJEKTO

NR. XIVP-3128

2023-10-24

Vilnius

Eil. Nr.	Siūloma keisti	Pasiūlymo turinys

str.	str. d.	p.

Argumentai: Lietuvos Respublikos vyriausioji rinkimų komisija (toliau – VRK) informavo, kad 2024 metų valstybės biudžeto ir savivaldybių biudžetų finansinių rodiklių patvirtinimo įstatymo projekte Nr. XIVP-3128 yra numatyta skirti mažesnius negu VRK prašė asignavimus. VRK, suprasdama ribotus valstybės išteklius, įvertinusi susidariusį skirtumą bei peržiūrėjusi prioritetus, biudžeto projekte numatytų asignavimų rinkimų organizavimui, VRK manymu, turėtų pakakti, tačiau toks finansavimas būtų tinkamas, jeigu neatsitiktų nenumatytų atvejų ir visi rinkimų procesai vyktų sklandžiai, kaip yra suplanuoti. Planuodama 2024 metams darbo užmokesčio fondą, poreikio pagrindime, VRK prašė 190,0 tūkst. eurų papildomų lėšų darbo užmokesčiui naujoms 6 pareigybėms, kurios buvo Lietuvos Respublikos Seimo valdybos sprendimu Nr. SV-S-764 patvirtintos dar 2022 m. gruodžio 21 d. 2023 metais šios pareigybės nebuvo užimtos dėl lėšų trūkumo. 2024 metų biudžeto projekte skirti 95,0 tūkst. eurų yra tik 3 naujų pareigybių darbo užmokesčiui. Rinkimų kodekse, įsigaliojusiame 2022 m. rugsėjo 1 d., VRK dar pernai buvo numatytos naujos papildomos svarbios funkcijos ir buvo planuojama stiprinti Teisės ir tyrimų, Politinių partijų ir politinių kampanijų finansavimo kontrolės ir Kompiuterinių technologijų skyrių veiklą, priimti didesnį skaičių darbuotojų. Dėl lėšų trūkumo to nepavyko padaryti. 2024 metais laukia ypatingai intensyvus ir sudėtingas laikotarpis (net treji eiliniai rinkimai bei referendumas). Atsižvelgdama į 2023 metais vykusių rinkimų patirtį ir įvertinusi politinių kampanijos dalyvių išaugusį konsultacijų bei mokymų poreikį, VRK mato, kad labai reikalinga pastiprinti Rinkimų organizavimo bei Mokymų ir komunikacijos skyrius. VRK sekretoriate labai trūksta žmogiškųjų resursų, todėl artėjant 2024 metų rinkimams, VRK prašo atsižvelgti į pateiktus argumentus ir papildomai skirti 95,0 tūkst. eurų darbo užmokesčiui dar 3 sekretoriato darbuotojų pareigybėms, kurios praėjusiais metais buvo patvirtintos Seimo valdybos sprendimu, nes planuojamas biudžeto rodiklių įstatymo projekte darbo užmokestis VRK sekretoriato valstybės tarnautojams yra nepakankamas, neužtikrinamas esančių pareigybių darbo apmokėjimas. Pasiūlymas: Skirti papildomus 95,0 tūkst. eurų darbo užmokesčiui. Lėšų šaltinis: Valstybės biudžeto viršplaninės pajamos ir skolintos lėšos.

Teikia:

Seimo narys

Eugenijus Sabutis